stanford-oval/wikipedia huggingface dataset:
אד קייס
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  Ed Case on War & Peace, באתר On The Issues (באנגלית)
↑  כריס סיליזה, Hawaii Results: Akaka Hangs On, מאורכב מאתר וושינגטון פוסט, 24 בספטמבר 2006 (באנגלית)
↑  ג'וש קרושאאר, GOP sets sights on blue Hawaii, באתר פוליטיקו, 21 בדצמבר 2009 (באנגלית)
↑  שון ג'. מילר, Lingering resentment could play into Hawaii congressional race, באתר The Hill‏, 26 בדצמבר 2009 (באנגלית)
↑  Victorious Case sees end of old-style politics, באתר Honolulu Star-Bulletin‏, 6 בינואר 2003 (באנגלית)
↑  ג'ף זלני, National Democrats Bow Out of Hawaii Race, באתר הניו יורק טיימס, 10 במאי 2010 (באנגלית)
↑  AP‏, Former US Rep Ed Case running for Senate in 2012, באתר סן דייגו טריביון, 11 באפריל 2011 (באנגלית)
↑  Hirono, Lingle win primaries, set to fight for Hawaii Senate seat, באתר The Hill‏, 12 באוגוסט 2012 (באנגלית)
↑  ריק דייסודג, Ed Case joins crowded race for Congress, but some see him as a front-runner, באתר Hawaii News Now‏, 6 ביוני 2018 (באנגלית)
↑  דילן מת'יוז, Hawaii primary elections: live results for governor and House races, באתר Vox‏, 13 באוגוסט 2018 (באנגלית)
↑  צ'אד בלייר, New Congressional Pacific Islands Caucus Formed, באתר Honolulu Civil Beat‏, 24 ביולי 2019 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
| --- | --- |
בקרת זהויות :  LCCN: no2003082220  US Congress: C001055  VIAF: 21837450   WorldCat (עם VIAF): 21837450 
דיוקנו הרשמי של קייס בראשית כהונתו בקונגרס
דיוקנו של קייס בקונגרס ה-109
קייס משוחח עם חיילי חיל הנחתים של ארצות הברית בהוואי, אוגוסט 2019
אילה פיילס-שרון

אילה פיילס-שרון (נולדה ב-14 בנובמבר 1967) היא עורכת דין ישראלית. החל מ־2018 מכהנת כפרקליטת מחוז חיפה (אזרחי) בפרקליטות המדינה.
ביוגרפיה

אילה פיילס-שרון היא בעלת תואר ראשון במשפטים מאוניברסיטת תל אביב, ותואר שני במשפט ציבורי ובינלאומי בהצטיינות מאוניברסיטת תל אביב ואוניברסיטת נורת'ווסטרן בשיקגו. בשנת 1993 החלה לעבוד כעורכת דין במשרד פרטי. בוגרת תוכנית קרן וקסנר.
ביוגרפיה > פרקליטות המדינה

בתחילת שנת 2002 החלה לשמש במחוז חיפה של פרקליטות המדינה. לאורך שנים עסקה בתחומי משפט אזרחי ומינהלי, וייצגה את המדינה בתיקים מורכבים ובעלי חשיבות ציבורית. כן שימשה ראש תחום מקרקעין במחוז וריכזה את העיסוק בתחום זה בפרקליטות, לצד סמכויות נוספות. במסגרת תפקידיה ניהלה את תיק ראש עיריית נהריה ז'קי סבג ושלושה נושאי משרה בכירים. כן ייצגה בבית המשפט את רשם האגודות, המשרד לאיכות הסביבה ועוד.
ביוגרפיה > פרקליטת מחוז חיפה (אזרחי)

בפברואר 2018 נבחרה לכהן כפרקליטת מחוז חיפה (אזרחי). במסגרת תפקידה ייצגה את עמדת היועץ המשפטי לממשלה אביחי מנדלבליט, אשר הובילה לביטול הופעת הזמרים החסידיים מוטי שטיינמץ ומרדכי בן-דוד שתוכננה להיערך בפני גברים בלבד. במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם ענייניים ופרסומה ברבים היה "מעשה שלא ייעשה".
חיים אישיים

נשואה ליעקב שרון ואם לשניים.
הערות שוליים

↑  תוכנית תל אביב - נורת'ווסטרן, הפקולטה למשפטים ע"ש בוכמן, אוניברסיטת תל אביב, מחזור 1 תשס"ז.
↑  eagleray, הבוגרים שלנו, באתר קרן וקסנר ישראל (באנגלית אמריקאית)
↑  הוגשה תביעה נגד ראש עיריית נהריה ג'קי סבג, באתר טלנירי, ‏7/7/10
↑  פוסט בדף הפייסבוק של משרד המשפטים, 28 באפריל 2015.
↑  אמיר הלמר, רשם האגודות נגד לויט: טוען כי יש לפסוק לו שכר טרחה של כ-50-80 אלף שקל בפרשת קו-אופ צפון, באתר TheMarker‏, 17 במאי 2004
↑  "קבלו את פרקליטת מחוז חיפה (אזרחי) החדשה, עו"ד אילה פיילס-שרון" - בעמוד האינסטגרם של פרקליטות מחוז חיפה, 22 בפברואר 2018.
↑  יואב איתיאל, יקי אדמקר, טל שלו‏, בית המשפט הכריע: תבוטל ההופעה לגברים בלבד בחיפה, באתר וואלה, 25 באוגוסט 2019
↑  חן מענית, ‏בכירי הפרקליטות נגד עו"ד דן אלדד: "התנהלותך מנוגדת לכל אתוס", באתר גלובס, 24 באפריל 2020
↑  מכתב בכירי פרקליטות המדינה אל דן אלדד, 24 במאי 2020.
ניין אינץ' ניילז

| --- | --- |


משמאל לימין: מלפנים: ג'ורדי וייט, טרנט רזנור, אהרון נורת' מאחור: אלסנדרו קורטיני, ג'וש פריס
 מקום הקמה:  קליבלנד 
 מוקד פעילות:  קליבלנד, אוהיו, ארצות הברית
 תקופת הפעילות:  מ-1988
 סוגה:  אינדסטריאל מטאל רוק אלטרנטיבי
 חברת תקליטים:  אינטרסקופ רקורדס, איילנד רקורדס, קולומביה רקורדס, TVT
 פרסים והוקרה:  פרס גראמי להופעת מטאל (1992)  פרס גראמי להופעת מטאל (1995)  היכל התהילה של הרוק אנד רול (2020) 
 www.nin.com
 פרופיל ב-IMDb
 חברים
 טרנט רזנור אטיקוס רוס
 
ניין אינץ' ניילז בהופעה חיה
ניין אינץ' ניילז (באנגלית: Nine Inch Nails; לעיתים מסוגנן כ-NIN) הוא הרכב רוק אמריקאי שמקורו מקליבלנד, אוהיו.
ההרכב נוסד בשנת 1988 על ידי טרנט רזנור. רזנור משמש כמפיק מוזיקלי, זמר וכותב שירים, ולרוב הוא הנגן היחיד בשירי הלהקה. בסיבובי ההופעות נגנים אחרים מצטרפים אליו בתור להקת ליווי, אך בפועל ניין אינץ' ניילז הוא פרויקט סולו של רזנור.
הלהקה זכתה בשני פרסי גראמי. כמו כן, זכה רזנור בתואר "אחד מ-25 האנשים המשפיעים של אמריקה" במגזין "טיים", והלהקה דורגה במקום ה-94 ברשימת 100 האמנים הגדולים בכל הזמנים של מגזין הרולינג סטון. RIAA מעריך שהלהקה מכרה כ-10 וחצי מיליון אלבומים בארצות הברית לבדה, ולמעלה מ-20 מיליון בזירה הבינלאומית.
Nine Inch Nails דורגה במקום ה-94 בקטגוריית "האומנים הגדולים בכל הזמנים" במגזין הרולינג סטון.
היסטוריה > תחילת הדרך

טרנט רזנור נולד ב-17 במאי בשנת 1965. הוא אומץ בגיל צעיר על ידי הורי אמו וגדל בעיירה חקלאית קטנה בפנסילבניה. הוא ניגן בטובה במסגרת התזמורת של בית ספרו, ובנוסף נחשב ילד פלא עקב נגינתו המיומנת בפסנתר וסקספון.
בשנת 1987 עבר לקליבלנד כדי לנגן בקלידים בהרכב הסינת'פופ Exotic Birds. בתקופה זו עבד רזנור בתור מנקה ושרת באולפן הקלטות קטן בשם "Right Track Studios", ומנהלי האולפן נתנו לו רשות להקליט מדי פעם גרסאות דמו של שיריו כשהאולפן לא היה בשימוש (לרוב מחצות עד שעות הבוקר המוקדמות).
הקלטות אלה למעשה הפכו לאלבום הבכורה של ניין אינץ' ניילז - "Pretty Hate Machine", אותו הוציאה TVT (חברת תקליטים עצמאית) בשנת 1989.
רזנור היה ביחסים עגומים עם חברי להקת ה-Exotic Birds עקב עזיבתו ממנה והוא לא הצליח למצוא נגנים עם טעם מוזיקלי דומה (שילוב של רוק כבד ומוזיקה אלקטרונית). לכן, בהשראת פרינס והלהקה הבריטית The The (בה יש רק חבר רשמי אחד), החליט להיות הנגן היחיד באלבום. באמצעות תהליך מורכב של אובר-דאבינג אנלוגי ביצע את כל התפקידים (שירה, תופים, גיטרה חשמלית, גיטרה בס, סינתיסייזר ופסנתר). דפוס זה חוזר ברוב אלבומי הלהקה.
שירי האלבום התאפיינו בצליל אינדסטריאל מטאל ובמילים אפלות מאוד, אך בניגוד ללהקות מאותו ז'אנר (למשל סקיני פאפי ומיניסטרי) הלחין רזנור מנגינות פופ קליטות והדבר עזר לאלבום להגיע למעמד פלטינה. הקליפ לסינגל "Head Like a Hole" שודר ב-MTV, והסינגל השני "Down in It" הפך ללהיט מועדונים. למעשה, כשנתיים לפני הפריצה של להקות כגון נירוונה, רד הוט צ'ילי פפרס ואינספור אחרות, ניין אינץ' ניילז - יחד עם ואר.אי.אם. ופיית' נו מור - היו מהלהקות האלטרנטיביות הבודדות במיינסטרים.
הלהקה הופיעה באירופה יחד עם ג'יינז אדיקשן ורזנור סומן על ידי מבקרי מוזיקה רבים כווירטואוז חדשני. לצד ההצלחה הביקורתית והמסחרית המוקדמת, שימוש קיצוני בקוקאין ומתחים בין הלהקה לאנשי חברת התקליטים TVT גרמו לסיבוב ההופעות הראשון להיות כאוטי - רוב ההופעות כללו ריסוק מוחלט של כלי הנגינה וציוד ההגברה והתאורה.
היסטוריה > שנות ה-90: הצלחה מסביב לעולם

בשנת 1991, ללא כל מעורבות של רזנור, חברת אינטרסקופ רקורדס שיתפה פעולה עם TVT והחתימה את ניין אינץ' ניילז. רזנור התנגד בחריפות למהלך זה, ודרש שאינטרסקופ תעניק לו חופש יצירתי מוחלט ותוציא את אלבומיו במסגרת חברת-בת שהיא תממן בשם "Nothing Records".
לאחר סיבוב הופעות כושל עם גאנז אנד רוזס, החל רזנור להקליט את האלבום השני של ניין אינץ' ניילז בווילה יוקרתית בלוס אנג'לס. באותה וילה, בשנת 1969, נרצחה השחקנית שרון טייט וארבעה מחבריה על ידי הכנופיה של צ'ארלס מנסון. הלהקה קיבלה חשיפה תקשורתית שלילית, אם כי רזנור טען כי בעת רכישת הווילה לא ידע שאותו אירוע טרגי התרחש בה.
"Broken", מיני אלבום שביחס לאלבום הבכורה התבסס פחות על כלים אלקטרונים, יצא בספטמבר של שנת 1992. הסינגל "Wish" זכה בפרס גראמי והלהקה יצאה לסיבוב הופעות בינלאומי נוסף, כולל הופעה בפסטיבל וודסטוק 94' בשנת 1994.
באותה שנה הוציאה הלהקה את "The Downward Spiral", שהגיע למקום השני במצעד הבילבורד. זהו אלבום קונספט המתאר קריסה נפשית של בן אדם, ומבקרי מוזיקה רבים הכתירו אותו מיד בתור יצירת מופת. הסינגל "Closer", שיר פאנק פרובוקטיבי ברוח הלהיטים המוקדמים של פרינס, זכה להצלחה בינונית במצעדי הפזמונים, אך בערוץ MTV הקליפ השנוי במחלוקת לשיר זכה להצלחה חסרת תקדים. קליפ זה, הכולל אפקטים ביזאריים ודימויים מעולם ה-BDSM, הגיע למקום הראשון ברשימת 100 הקליפים הטובים בכל הזמנים של ערוץ VH1.
הסינגל השני שיצא היה Hurt, בלדת רוק מינימלסטית. בשנת 2002 ביצע ג'וני קאש לשיר זה גרסת כיסוי מצליחה מאוד.
בעקבות הצלחת האלבום, יצאה הלהקה לסיבוב ההופעות עולמי בשם "Self Destruct Tour". הופעות אלה אופיינו ברקדנים, פירוטכניקה ואפקטים ויזואליים יוקרתיים - טרנט רזנור העיד כי האומנים קיס ופינק פלויד השפיעו על הסגנון המרהיב של ההופעות. מופע החימום היה מרלין מנסון, אותו גילה רזנור (וגם הפיק את אלבום הבכורה של להקתו Portrait of an American Family).
באותה תקופה רזנור העיד בראיונות כי האלבום האהוב עליו הוא Low. לכן, בשנת 1995 יצאה הלהקה לסיבוב הופעות משותף עם דייוויד בואי, אשר בעצמו היה מעריץ של ניין אינץ' ניילז והופתע לגלות כי הדבר הדדי. רזנור הוזמן על ידי בואי לשתף עמו פעולה בשיר "I'm Afraid of Americans" שהופיע באלבום Earthling. רזנור השתתף גם בקליפ שליווה את השיר, ובו הוא נראה רודף אחרי בואי ברחובות ניו יורק.
בסוף שנת 1999 הוציאה הלהקה את האלבום הכפול "The Fragile", אשר הגיע למקום הראשון במצעד הבילבורד. רזנור הוסיף לצליל של הלהקה סגנונות רבים באלבום (טריפ הופ, אמביינט, ארט רוק) והלהיטים מתוכו היו "Into the Void", "Wer'e in this Together" ו-".Starfuckers inc".
אחרי צאת האלבום, יצאו אלבום הרמיקסים "Things Falling Apart", וכן אלבום ההופעה "And All that Could Have Been" בפורמט CD ובפורמט DVD. למהדורה המוגבלת של גרסת ה-CD צורף מיני אלבום בשם Still, הכולל ביצועים מיוחדים למספר שירים ישנים של הלהקה, וכן 5 שירים חדשים.
היסטוריה > המאה ה-21

במשך מספר שנים רזנור התבודד בביתו בניו אורלינס, לא הוציא לאור מוזיקה חדשה ונמנע מכל כיסוי תקשורתי. ההנחה הרווחת (שאומתה מאוחר יותר כשביצע קאמבק והסכים להתראיין) היא שסבל מדיכאון קשה והתמכר להרואין. סולן להקת רייג' אגיינסט דה משין זאק דה לה רוחה שכר את שירותיו של רזנור בתור מפיק לאלבום סולו אך פרויקט זה לא הניב פרי.
בשנת 2005, הוציא רזנור את האלבום "With Teeth". לראשונה הסכים רזנור להקליט את כל האלבום עם נגנים אחרים (המתופף בחלק מהאלבום הוא דייב גרוהל). אלבום זה היה השני של הלהקה ברצף להגיע למקום הראשון מצעד הבילבורד וכלל את הלהיטים "The Hand that Feeds", "Only" ו-"Every Day is Exactly the Same" (אשר הופיע בסרט מבוקש).
שנתיים לאחר צאת האלבום, הוציאה הלהקה את "Beside You in Time", סרט DVD אשר מתעד את הופעותיה בסיבוב שליווה את האלבום. בהמשך אותה השנה, ב-17 באפריל 2007, יצא האלבום המוערך "Year Zero", אלבום קונספט המבקר את המדיניות של הנשיא ג'ורג' בוש הבן ומתאר אפוקליפסה. טרם צאתו של האלבום, פתח רזנור במשחק מציאות חלופית (alternate reality game), שבמסגרתו הוקמו אתרי אינטרנט רבים לצורך קידום הרעיון שעמד מאחורי האלבום, ופוזרו רמזים לאתרים אלה באמצעים שונים (אותיות מודגשות על חולצות של סיבוב הופעות, קוד מורס המושמע בסוף של שיר שנמצא על גבי התקן אחסון נייד בתא שירותים לאחר הופעה של הלהקה, ומוביל לכתובת אינטרנט, וכן הלאה). אחד משיאי המשחק היה הופעה אליה הוזמנו מעריצים אשר נרשמו לרשימת התפוצה של אחד מאתרי המשחק (Open Source Resistance). מספר ימים לפני ההופעה הונחו המעריצים להגיע לנקודת מפגש, שם נלקחו מהם מכשירי הסלולר שלהם, והם הוסעו באוטובוסים למקום ההופעה. במהלך השיר השישי להופעה, האורות כבו, וקבוצת שוטרי ימ"מ עלו לבמה תוך השמעת צעקות וקולות נפץ. לאחר צאת האלבום, יצא אלבום הרמיקסים Y34RZ3R0R3MIX3D, והוקם האתר remix.nin.com בו מוזמנים המעריצים להוריד, לערוך ולהעלות מיקסים שלהם לשירי הלהקה.
ב-13 במרץ 2007, הלהקה הוציאה את הסינגל "Survivalism".
ב-5 בספטמבר 2007 הופיעה הלהקה בישראל.
בשנת 2008, לאחר שהשתחרר מן החוזה שלו בחברת התקליטים Interscope Records, יצא רזנור לדרך עצמאית. האלבום הראשון שהוציא כאמן עצמאי היה "Ghosts", הכולל 36 רצועות אינסטרומנטליות. אלבום זה הופץ באמצעות האינטרנט תחת רישיון Creative Commons, המאפשר הפצה חופשית שלו, ושימוש בחומריו עבור יצירות נוספות. ב-5 במאי 2008 יצא אלבומה השביעי של הלהקה, "The Slip" להורדה חופשית מהאתר של הלהקה.
ב-2013, לאחר מספר שנים בהן רזנור עבד בהפקה מוזיקלית של אומנים אחרים והלחנת פסי-קול, יצא האלבום "Hesitation Marks" בחברת קולומביה רקורדס. הוא זכה להצלחה והלהקה יצאה לסיבובי הופעות עולמיים עם סאונדגארדן וקווינס אוף דה סטון אייג'.
בספטמבר 2020 נכנסו רזנור ו-5 חברים נוספים ב-NIN (אלסנדרו קורטיני, רובין פינק, דני לוהנר, כריס ורנה, אילן רובין ואטיקוס רוס) להיכל התהילה של הרוק אנד רול.
בינואר 2025, הלהקה אישרה רשמית כי הם מתכננים לצאת לסיבוב הופעות בשנת 2025 המכונה "Peel It Back World Tour" בעקבות הדלפות ברשתות החברתיות. הלהקה פרסמה הודעה ברשתות החברתיות ב-14 בינואר 2025, שבה כתבה: "אנו מאשרים שנצא לסיבוב הופעות ונפרסם פרטים נוספים בקרוב". ההכרזה המלאה על סיבוב ההופעות נדחתה מתוך כבוד למצב החירום בקליפורניה בעקבות שריפות היער בלוס אנג'לס. סיבוב ההופעות יתחיל ב-15 ביוני באירלנד וכולל הופעות במדינות כמו בריטניה, גרמניה, שווייץ ואחרות, וכן השתתפות בפסטיבלים גדולים כמו Graspop Metal Meeting בבלגיה, Open’er בפולין ו-Mad Cool בספרד. הסיבוב מסתיים ב-18 בספטמבר בלוס אנג'לס.
היסטוריה > פרויקטים נוספים

בשנת 1994 הפיק רזנור את הפסקול של רוצחים מלידה, סרט הפשע של אוליבר סטון. בשנת 2010 זכה רזנור בפרס אוסקר עבור הפסקול שהלחין לסרט הרשת החברתית.
בשנת 1996 חברת id Software הוציאה לאור את משחק היריות המצליח "Quake". פסקול המשחק וצלילי הרקע תוכנתו על ידי רזנור, והשפעתו הייתה כה רבה עד שאחד מהנשקים במשחק נקרא "Nailgun" על שם הלהקה, וכן לוגו הלהקה "NIИ" מופיע על קופסאות התחמושת של נשק זה, הפזורות במשחק.
דיסקוגרפיה > אלבומי אולפן

1989: Pretty Hate Machine
1994: The Downward Spiral
1999: The Fragile
2005: With Teeth
2007: Year Zero
2008: Ghosts I–IV
2008: The Slip
2013: Hesitation Marks
2018: Bad Witch
2020: Ghosts V: Together
2020: Ghosts VI: Locusts
דיסקוגרפיה > מיני-אלבומים

1992: Broken
1992: Fixed
2013: Live 2013 EP
2014: Remix 2014 EP
2016: Not the Actual Events
2017: Add Violence
הערות שוליים

↑  100 Greatest Artists: Nine Inch Nails, ברולינג סטון
↑  Andy Greene, Andy Greene, Nine Inch Nails, Notorious B.I.G., Whitney Houston Lead Rock and Roll Hall of Fame 2020 Class, Rolling Stone, ‏2020-01-15 (באנגלית אמריקאית)
↑  Tyler Jenke,Jessica Lynch, Nine Inch Nails Confirm Tour, Delay Details Due to LA Wildfires, Billboard, ‏2025-01-14 (באנגלית אמריקאית)
↑  Jem Aswad, Nine Inch Nails Announce ‘Peel It Back 2025’ World Tour Dates, Variety, ‏2025-01-22 (באנגלית אמריקאית)
| --- | --- |
בקרת זהויות :  BnF: cb13939751r (data)  GND: 10295338-7  ISNI: 0000 0001 2149 3471  LCCN: no96005790  MusicBrainz: b7ffd2af-418f-4be2-bdd1-22f8b48613da  NKC: xx0009194  SUDOC: 086227378  Trove: 1459577  VIAF: 121137238   WorldCat (עם VIAF): 121137238 
ניין אינץ' ניילז בהופעה חיה, 2005
סמי מלול

סמי מלול (נולד ב-15 במאי 1954) הוא איש ציבור ישראלי, סגן וממלא מקום ראש עיריית קריית שמונה לשעבר אשר כיהן בשנת 2008 כראש עיריית קריית שמונה. משנת 2015 משמש יו"ר ועדה מרחבית לתכנון ובנייה "מורדות הכרמל".
ביוגרפיה

מלול עלה עם הוריו מטנג'יר שבמרוקו הספרדית בגיל 11 חודשים ב-1955, הצעיר מבין 11 בנים. כחלק ממדיניות יישוב עולי צפון אפריקה בעיירות הפיתוח בפריפריה, נשלחה המשפחה למעברת ח'לסה שלימים הפכה לקריית שמונה. בשנים הראשונות התגוררה המשפחה בפחון, בהמשך עברה המשפחה לצריף ולבסוף לבית צמוד קרקע שהוקצה עבורה. אביו, יעקב מלול, ייסד את סניף מפ"ם בעיר והיה מעורב בהנהלת הפועל קריית שמונה ושני אחיו שיחקו בקבוצה. בגיל 9 שימש סמי כקמע של הקבוצה וקיבל מדים זהים לשחקנים. הוא למד בבית הספר לקציני ים בעכו במשך 4 שנים ושירת בחיל הים ובשייטת.
ב-1973 כשפרצה מלחמת יום הכיפורים, התגייסו כל 11 האחים של משפחת מלול ופוזרו בחזיתות השונות ברחבי הארץ. מלול שירת בגבול סיני כתומך לחימה בשייטת 13. ב-15 באוקטובר נפל האח השלישי, סלומון (מומי) מלול, שהיה חייל בגדוד השריון 377, חטיבה 9, בתל ענתר במהלך קרבות הבלימה מול הצבא הסורי ברמת הגולן. רק לאחר מספר שבועות, בהם גורלו לא היה ידוע, הגיעה הבשורה למשפחתו. עד היום גרים מרבית האחים בקריית שמונה.
ב-1978, בגיל 23, נבחר מלול לראשונה למועצת קריית שמונה ושימש כחבר מועצת העיר במשך 20 שנים. כחבר מועצה שימש במגוון תפקידים: ממונה על מנהל הנדסה ותשתיות, ממונה על הכנסות העירייה, יו"ר ועדת משנה לתכנון ובנייה וממלא מקום ראש העירייה. באפריל 2008, בעקבות התפטרותו של ראש העיר, חיים ברביבאי, מילא מלול את מקומו. הוא כיהן כראש עיר בפועל עד הבחירות שנערכו באוקטובר. בבחירות אלו נבחר ניסים מלכה לראשות העיר, לאחר שני סבבי הצבעה.
פעילותו הציבורית

במהלך עבודתו הציבורית פעל מלול לחיזוק מעמדה של העיר. בראשית שנות השמונים, לאחר שנים של התמודדות ביטחונית אשר החלישה ופגעה במעמדה של העיר, עתר מלול יחד עם חבר המועצה אבשלום צדוק ז"ל ומר יוסי בלבן לבג"ץ בדרישה לנקוט פעולות שיאפשרו את פיתוחה וקיומה של העיר ולהכרה בה כיישוב ספר. בשנת 2008 יזם מינוי ועדת חקר גבולות, בה דרשה קריית שמונה תוספת שטח של כ-18 אלף דונם משטחי המועצות האזוריות הגליל העליון ומבואות החרמון. יוזמה זו ניסתה לחולל שינוי מהותי בהתוויות תחומי השיפוט המוניציפליים בגליל, מתוך תפיסת שינוי הגבולות כמפתח לעצמאותה הכלכלית של העירייה, הפחתת תלותה בתקציבים ממשלתיים ומניעת עזיבה של אוכלוסייה צעירה חזקה .
לאור מחלוקות בנוגע לחלוקת המנדטים בבחירות שנערכו למועצת העירייה בשנת 1983, עתר מלול לבג"ץ כנגד ועדת הבחירות והצליח להביא לשינוי שיטת חלוקת המנדטים בבחירות לרשויות המקומיות. לאורך השנים פעל מלול להרחבת שיתוף הפעולה בקרב ערי ויישובי הגליל. בתוך כך לקח חלק פעיל בהקמת ובניהול איגוד ערים גליל מזרחי וגולן ושימש כמשך שנתיים כיו"ר איגוד כבאים גליל עליון. בשנים 2011–2014 שימש כמרכז פורום ערי פיתוח ופריפריה במרכז השלטון המקומי. הוא עסק בריכוז מערכת הקשרים של מרכז השלטון המקומי עם רשויות הפריפריה וייצוגן מול משרדי הממשלה וגורמים לאומיים וביישום חוק אזורי עדיפות לאומית. כיום מלול הוא יושב ראש ועדה לתכנון ובניה מרחבית מורדות הכרמל.
נשוי לטוני ולהם ארבעה ילדים ושישה נכדים.
הערות שוליים

↑  "מביט אחורה בזעם", מוסף צפונט, 08.03.2018
↑  "מביט אחורה בזעם", מוסף צפונט, 08.03.2018
↑  ניבה גולדברג, ‏אין עוד משפחה כזאת: האם שלחה למלחמה 11 בנים, באתר ‏מאקו‏, 14 באפריל 2013
↑  עקיבא אלדר, סמי מלול, חבר מרכז הליכוד, באתר הארץ, 10 במאי 2005
↑  אלי אשכנזי, חיים ברביבאי - ראש עיריית קרית שמונה - הורשע בשוחד ובמרמה; קיבל תרומות מקבלנים במהלך הבחירות, באתר TheMarker‏, 14 באפריל 2008
↑  חגי עינב, ברביבאי לקח חופשה מתפקידו: "אערער", באתר ynet, 14 באפריל 2008
↑  ראשי העיר מאז ועד היום, אתר עיריית קריית שמונה
↑  הרצל בן אשר, שופטים ועורכי דין מחויבים לבצר את מערכת המשפט והרשות השופטת, 03.10.17, חדשות הגליל
↑  בשם האב, פוליטי בצפונט 03.12.08
↑  התוכניות בשדה נחמיה מעלות משקעים מהעבר, באתר TheMarker‏, 23 במאי 2004
↑   אלי אשכנזי, דור העתיד של קרית שמונה עובר להרחבה בקיבוץ, באתר TheMarker‏, 18 בספטמבר 2013
↑  דו"ח ועדת חקירה לגבולות עיריית קריית שמונה והמועצה האזורית גליל עליון, מרץ 2009
↑  ב"ש 75–84 סמי מלול נ' רות רייך, לח(2) 029
↑  פורום גליל-גולן בליכוד קורא לראש הממשלה לפעול למען הפריפריה,חדשות העיר צפתנט 07.12.09
↑  פרוטוקול ישיבת ועדה של הכנסת ה-18 מתאריך 22/11/2011,יישום חוק אזורי עדיפות לאומית
הפועל קריית שמונה והילד סמי מלול בתור קמע הקבוצה
שיער

ערך זה עוסק ברקמה הצומחת מהעור. אם התכוונתם למשמעות אחרת, ראו .
| --- | --- |

 שיוך:  שיער אנדרוגני, מכלול השיער 
 מיקום אנטומי:  זקיק שיער 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  pili 
 טרמינולוגיה אנטומיקה:  A16.0.00.014 
 TA2 (2019):  7053 
 טרמינולוגיה היסטולוגיקה:  H3.12.00.3.02001 
 FMA:  53667 
 קוד MeSH:  A17.360 
 מזהה MeSH:  D006197 
 מערכת השפה הרפואית המאוחדת:  C0018494 
 
שיער קלוע בצמות
אנטומיה של השיער
שיער הוא שם כולל לשיערות שצומחות על הראש ועל שאר הגוף. כל שערה היא סיב עשוי חלבון (פילמנט), הצומח מזקיק המצוי בשכבת הדרמיס דרך שכבת האפידרמיס שבעור. השיער (כולל פרווה או צמר) מצוי בבעלי חיים ממחלקת היונקים בלבד. בבעלי חיים ממחלקות אחרות מצויות רקמות הדומות לשיער על הגפיים (בעיקר פרוקי-רגליים), אולם הן אינן מוגדרות כשיער.
השיער עשוי בעיקר מקרטין, שהוא סוג של חלבון, ממספר מינרלים (בעיקר אבץ, צורן, ברזל וכלור), וויטמינים כגון ויטמין A ומספר ויטמינים מקבוצת B. שיער הוא סוג של כְּסוּת, תוספת חיצונית בגופם של בעלי חיים בעלת מרכיבים דומים אך מבנה אחר. דוגמאות לאינטגומנט הן ציפורניים אצל טורפים, קרניים ופרסות אצל בהמות.
תפקידי השיער

לאורך האבולוציה משמש השיער לתפקידים שונים:
שערות ונוצות היו פעם איברי מישוש, שתנועתם הפעילה חיישנים על העור, כנראה אצל הדינוזאורים, ורק לאחר מכן החלו לשמש גם לבידוד וכן תעופה. חלק מהשערות האלה עדיין שומרות על התפקיד האבולוציוני הזה, למשל שפם החתול או הכלב.
בלימת זעזועים והגנה על המוח והגולגולת.
שמירת חום הגוף באמצעות כליאת שכבת אוויר מבודדת הקרובה לעור.
הרחקת עצמים זרים וחיידקים מפתחי הגוף (ריסים, שערות תעלת האוזן, איברי המין, שפם, שערות האף ועוד).
הגנה מפני קרינת השמש (שיער הראש באדם).
הרחקת נוזלים והפרשות (גבות).
נידוף זיעה (שיער בית השחי)
תפקיד תקשורתי וסמלי, למשל הופעת שיער הערווה ובית השחי באדם מסמלים בגרות מינית, וגבו המעוטר בפרווה כסופה של זכר הגורילה הדומיננטי הוא סמל לשלטון.
תפקיד של תקשורת באמצעות ריח. גופם של בעלי חיים שונים (ובני-אדם בפרט) משחרר פרומונים היוצרים לכל פרט ריח ייחודי. שיער הגוף שומר שריח הגוף יישאר לאורך זמן וכך מאפשר לפרטים אחרים להגיב אליו.
שיער בצבעים שונים מקל על ההסוואה של היונק בסביבתו והתחמקות מטורפים או מהבחנה מוקדמת בו על ידי טרפו.
יופי וחן.
אצל יונקים מסוימים יש היפרמורפיזם של השיער - התפתחות של השיער לחלק גוף שאינו שיער:
קרן הקרנף מתפתחת משיער.
קוצי הקיפוד והדורבן התפתחו מהשיער.
שערות חוש ארוכות קשיחות בשפם של כלב הים ושל סדרות המכרסמים והטורפים מאפשרות להם לחוש ברמת דיוק גבוהה בתנועת עצמים בסמוך לפניהם.
סוגי שיער

השיער נחלק לשלושה סוגים:
פלומה (Lanugo) - שיער רך המכסה את רוב שטח גופו של עובר.
שיער עדין (Vellus hair) - שיער גוף קצר ועדין הצומח באזורים רבים בגוף האדם.
שיער טרמינלי (Terminal hair) - שיער שהתפתח במלואו. שיער זה ארוך, גס, עבה וכהה יותר משיער עדין.
על ראשו של אדם בריא יש בין שבעים אלף למאה ועשרים אלף שערות (תלוי בצבע). נשירה של בין שישים לשלוש מאות שערות ביום היא תהליך טבעי שהוא חלק ממחזור החיים של השערה הכולל את שלב יצירת, התפתחות ונשירת השיער.
אנטומיה והיסטולוגיה של השיער

השערה עצמה מחולקת מבחינה אנטומית לשלושה חלקים - החלק החיצוני ביותר הוא האינפונדיבולום ("משפך") - זהו חלק השערה הנמשך מהאפידרמיס העליון ועד צינור בלוטת החלב. חלק זה שייך באופן כללי לאפידרמיס, ומחלות בו הן מחלות של האפידרמיס. החלק השני הוא ה-isthmus ("מצר") - בין בלוטת החלב לבין ה-arrector pili (השריר שזוקף את השיער), והחלק העמוק ביותר הוא ה-inferior segment שבו יושב זקיק השיער עצמו.
לזקיק השיער יש צורה של פקעת - bulb, ולתוכו נכנס מבנה דרמלי הנקרא dermal papilla - זוהי רקמת חיבור תחוחה, עשירה בכלי דם, המספקת לשערה חמצן וחומרי מזון וחשובה בהתפתחות השערה עצמה. הרס של רקמה זו יביא להרס של השערה עצמה. התאים אשר יוצרים את פקעת השערה הם תאי מטריקס, כאשר תאי המטריקס הקרובים ביותר ל-dermal papilla הם תאים גרמינטיביים - שכבה המכילה גם את המלנוציטים של השערה. השערה עצמה מורכבת משלושה חלקים - ליבה (מדולה), קורטקס, וקשקשים דמויי רעפים המסודרים עם הפנים החוצה.
חיי השערה מחולקים לשלושה שלבים:
Anagen - זהו שלב הגדילה של השערה. הוא נמשך כשלוש שנים בממוצע, ו-80% מהשערות שעל הקרקפת נמצאות בו בכל רגע נתון. אורך שלב זה הוא שקובע את האורך המקסימלי של השערה, והוא שונה בין אזורים שונים בגוף.
Catagen - זהו שלב ההתנוונות של השערה, ובו זקיק השערה מתחיל להתנתק מה-dermal papilla. שלב זה נמשך בין שבועיים לשלושה.
Telogen - זהו שלב של מנוחה של השערה, טרם נשירתה. הוא נמשך כחודשיים, ובסיומו השערה נושרת והזקיק חוזר ל-dermal papilla לצמיחה של שערה חדשה.
בלוטות החלב מהוות חלק מהיחידה של שערה, ונקראות Pilosebaceous unit. כמעט תמיד תופיע בלוטת חלב יחד עם שערה עצמה (למעט בלוטות חלב בפיטמה). ההפרשה של בלוטות החלב היא הולוקרינית, תאי בלוטות החלב עוברים אפופטוזה (השמדה) וכל התכולה שלהם נשפכת לתוך הבלוטה.
מאפייני השיער באוכלוסייה האנושית

כמו תכונות תורשתיות אחרות, גם מאפייני השיער - צבעו, חלקותו, צפיפותו וכיוצא בזה תלויים בתורשה, ברירה טבעית וזרימת גנים (בעיקר זרימת גנים בשל הגירה). במקומות בהם יש תנאי אקלים קיצוניים ומעט הגירה, לאחוז גבוה באוכלוסייה יהיו אותם מאפייני שיער. הגן לצבע השיער קרויי MC1R ויש לו לפחות שבעה אללים ידועים באוכלוסיית האדם, באירופה. בתקופות שבהן ההגירה של כלל האוכלוסייה האנושית היא מעטה, לאוכלוסיות שונות באירופה יש צבעי שיער שונים ולאוכלוסיות האדם בשאר העולם יש שיער שחור. האנתרופולוג פיטר פרוסט טוען שהגיוון הגדול בצבעי שיער (ועיניים) באירופה נובע מברירה טבעית לטובת אנשים הנראים שונה מזולתם.